Държавен вестник, бр. 16, 2013 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  16
(3) Министърът на земеделието и храните 
издава разрешение или прави мотивиран отказ 
в срок два месеца.
(4) Издадените разрешения по ал. 3 се об-
народват в „Държавен вестник“ на Република 
България. 
(5) Контролиращите лица прекратяват кон-
тролната дейност при изтичане на срока на 
разрешението по ал. 3.
(6) Министърът на земеделието и храните 
прекратява със заповед предсрочно разреше-
нието по ал. 3 по искане на контролиращото 
лице. 
(7) Съгласно чл. 22, ал. 3 ЗПООПЗПЕС 
министърът на земеделието и храните отнема 
със заповед разрешението, когато:
1. се установи, че при подаване на заявле-
нието и документите са представени неверни 
данни;
2. контролиращото лице не отговаря на 
изискванията на чл. 19 или 20 ЗПООПЗПЕС;
3. въз основа на извършения надзор е ус-
тановено, че контролът не е обективен или 
ефективен;
4. се установи, че контролиращото лице сис-
темно не спазва условията и реда за контрол;
5. контролиращото лице не изпълнява за-
дълженията по чл. 23 ЗПООПЗПЕС.
(8) Заповедите на министъра на земеде-
лието и храните по ал. 6 и 7 се обнародват в 
„Държавен вестник“ на Република България и 
се изпращат с препоръчано писмо на контро-
лиращите лица.
(9) Министърът на земеделието и храните 
уведомява ЕК за издадените разрешения по 
ал. 3 и за обстоятелствата по ал. 5 – 7. 
(10) В случай на отнемане на разрешението 
по ал. 6 и 7 контролиращото лице уведомява 
с препоръчано писмо в срок три дни и за 
своя сметка всички оператори, с които има 
сключен договор за контрол и сертификация. 
Копие от изпратените уведомителни писма се 
изпраща на компетентното звено.
Раздел ІІІ
Извършване на надзорни проверки
Чл. 46. (1) Компетентното звено планира 
извършването на годишни надзорни проверки 
на контролиращите лица, получили разрешение 
от министъра на земеделието и храните да 
извършват контрол за спазване на правилата 
за биологично производство, преработка, оз-
начаване и търговия на земеделски продукти, 
продукти от аквакултури, храни и фуражи в 
Република България в съответствие с раз-
поредбите на Регламент (EО) № 834/2007, 
Регламент (ЕО) № 889/2008, ЗПООПЗПЕС 
и тази наредба.
(2) Проверките по ал. 1 се извършват на 
основа на заповед на министъра на земеде-
лието и храните. Към заповедта се прилага 
доклад с график за извършване на провер-
ките. Министърът на земеделието и храните 
информира писмено контролиращите лица 
след издаване на заповедта и одобряване на 
графика за проверки. 
(3) Докладът по ал. 2 се изготвя на основа 
на годишните планове на контролиращите лица 
за извършване на инспекции на оператори, 
с които имат сключен договор за контрол и 
сертификация.
(4) Контролиращите лица изпращат до ми-
нистъра на земеделието и храните годишните 
планове за инспекции на оператори, с които 
имат сключен договор за контрол и сертифи-
кация, в срок до 31 януари.
Чл. 47. (1) Годишните надзорни проверки 
по чл. 46 се извършват от одобрени със запо-
вед на министъра на земеделието и храните 
длъжностни лица.
(2) Длъжностните лица по ал. 1 извършват:
1. административна проверка на: 
а) фактическото съответствие с представе-
ните документи от контролиращото лице до 
компетентното звено;
б) един процент от досиетата, заведени в 
картотеката на контролиращото лице, но не 
по-малко от две досиета; всяко разгледано 
досие се описва в контролен лист от всеки от 
длъжностните лица;
2. физическа проверка на място по време 
на инспекция, извършена от инспектор/и на 
контролиращото лице, на оператор, сключил 
договор за контрол и сертификация.
(3) Длъжностните лица по ал. 1 изготвят 
заключение от извършената надзорна провер-
ка в два еднообразни екземпляра за всяка от 
страните. Заключението се подписва задъл-
жително от длъжностните лица по ал. 1 и от 
упълномощен/и представител/и на контроли-
ращото лице. Представителят/ите на контро-
лиращото лице подпечатва заключението.
(4) Длъжностните лица по ал. 1 изготвят 
доклад до министъра на земеделието и храните 
с резултатите от всяка извършена проверка. 
Към доклада се прилага копие от подписаното 
заключение.
(5) Компетентното звено запознава коми-
сията с резултатите от проведените надзорни 
проверки.
(6) Длъжностните лица подписват декла-
рация, че се задължават да не разгласяват 
обстоятелства от дейността на проверяваните 
лица, станали им известни при извършване 
на проверките и за липса на конфликт на 
интереси по смисъла на Закона за предо-
твратяване и установяване на конфликт на 
интереси (ЗПУКИ).
(7) Със заповед на министъра на земеделието 
и храните могат да бъдат извършени допълни-
телни проверки извън обявения график.